આજથી અઢાર વરસ પહેલાં એટલે કે ૨૦૦૦ની સાલમાં ઈન્ટરનેટ દુનિયા બદલવા માટે ઝડપભેર કૂચ કરી રહ્યું હતું અને લોકો સુવર્ણયુગની રાહ જોઈ રહ્યા હતા તે સમયે અમેરિકન લીગલ સ્કોલર કાસ સન્સટેઈને કડક શબ્દોમાં વાઈલ્ડ વેસ્ટને ચેતવણી આપતા કહ્યું હતું કે, શક્ય છે કે ઈન્ટરનેટ દ્વારા આપણે લોકો વચ્ચેના કેટલાક ભૌગોલિક અને સામાજિક અંતરાયો દૂર કરી શકીશું, જેથી આપણે આસપાસના જગત સાથે સમદ્ગષ્ટિ કેળવી શકીશું, પરંતુ એ પણ શક્ય છે કે આપણે નવા વાડાઓ ઊભા કરીએ. જેમાં એક સરખી વિચારધારા ધરાવતા લોકો પોતાનો નવો વાડો એટલે કે સંપ્રદાય કે ગ્રુપ ઊભું કરે અને એ બધાની માહિતીનો સ્રોત એક જ હોય.